ئۇيغۇرسوفت ئەلكاتىپ

قىسقىچە چۈشەندۈرۈش

Windows مۇھىتىدىكى تۇنجى ئۇيغۇرچە خەت نۇسخىسى ۋە كىرگۈزگۈچ بولۇپ، ھازىرغا قەدەر ئەڭ كۆپ ئومۇملاشقان ئۇيغۇرچە، قازاقچە ۋە قىرغىزچە ئۆلچەملىك كىرگۈزۈش يۇمشاق دېتالى ھېسابلىنىدۇ. «ئەلكاتىپ» بىلەن Microsoft Office نىڭ ياردىمىدە ئۇيغۇرچە ئارىلاشقان كۆپ تىللىق كىتاب-ژۇرنال بەتلىرىنى ياساش، ئېلېكتىرونلۇق جەدۋەل ئىشلەش، كۆپ ۋاسىتىلىك كۆرسەتمە ئارگىنال تەييارلاش، تور بەت لايىھەلەش ، ئېلېكتىرونلۇق خەت ئەۋەتىش، ...قاتارلىق خىزمەتلەرنى ئېلىپ بېرىشقا بولىدۇ. ئۇنىڭدىن باشقا يەنە رەسىم ۋە سۈرەت بىر تەرەپ قىلىش يۇمشاق دېتاللىرىدا، «ئەلكاتىپ» تەھرىرلىگۈچ ئارقىلىق ئۇيغۇرچە كۆپ قۇرلۇق تېكىستلەرنى كىرگۈزۈشكە بولىدۇ. باشقا ئۇيغۇرچە كىرگۈزگۈچلەردە كىرگۈزۈلگەن ھۆججەت-ماقالىلەرنى ئەلكاتىپ (يۇنىكود) ئۆلچىمىگە ئايلاندۇرۇشقا بولىدۇ.

ئاساسىي ئىقتىدارى

* كود ئۆلچىمى

خەلقئارا يۇنىكود، دۆلەت ئۆلچىمى (Unicode5.0/ISO 10646/GB18030) ۋە شىنجاڭ ئۇيغۇر ئاپتونوم رايونى ئۇچۇر ئالماشتۇرۇشتا ئىشلىتىلىدىغان ئۇيغۇرچە، قازاقچە، قىرغىزچە كودلاش ئۆلچىمى بىلەن پۈتۈنلەي ئوخشاش بولۇپ، ئۇيغۇرچە قوشۇلغان Windows 7/8 بىلەن ماسلاشتۇرۇلدى.

* خەت نۇسخىلىرى

كۆپ تىللىق مەتبەئە ئۆلچىمىگە ماسلاشقان بولۇپ، تۈز خەت نۇسخىلىرى باسما، كىتاب، گېزىت ۋە ژۇرنال ئېھتىياجى بويىچە تۆت تۈرگە ئايرىلدى، ئۇنىڭدىن باشقا نەپىس ئىشلەنگەن ھۆسنخەت نۇسخىلىرىمۇ تەمىنلىنىپ، خەت نۇسخىلىرىنىڭ نامى بىردەك ALKATIP (ئەلكاتىپ)تىن باشلاندى.

* ئىملا تەكشۈرۈش

ئۇيغۇرچە ئىملا تەكشۈرۈش ئىقتىدارى تېخىمۇ تېزلىتىلگەن بولۇپ، ھەر مىنۇتىغا 50-60 بەتلىك سۈرئەت بىلەن تەكشۈرىدۇ. يەككە سۆزلەردىكى ھەرپ چۈشۈپ قېلىش، ئارتۇق يېزىلىپ قېلىش، ئالمىشىپ يېزىلىپ قېلىش سەۋەبىدىن كۆرۈلگەن ئىملا خاتالىقىنى كۆرسىتىپ بېرەلەيدۇ.

* ئەلكاتىپ تەھرىرلىگۈچ

Microsoft Word يېزىلغان كۆپ قۇرلۇق تېكىستلەرنى كۆچۈرۈپ، Photoshop قا ھەتتا باشقا سۈرەت تەھرىرلەش يۇمشاق دېتاللىرىغا ئۆز پېتى چاپلاشقا بولىدۇ. ئۇيغۇرچە كىرگۈزگەندە سۆز بېشىدا ھەمزىنى باسمىسىڭىزمۇ بولىدۇ.

* كود ئالماشتۇرۇش

ئوچۇق ۋە يېپىق ھالەتتىكى كود ئالماشتۇرۇش تەمىنلەندى. Word مۇھىتىدىكى كود ئالماشتۇرۇشنى ئىشلىتىش ئۈچۈن ماكرو بىخەتەرلىكىنى تەڭشەش ھاجەتسىز. ئۇيغۇرچە كود ئۆلچىمى بىرلىككە كەلتۈرۈلمىگەن دەۋرلەردە كىرگۈزۈلگەن ئۇيغۇر يېزىقىدىكى ھۆججەت-ماقالىلەرنى ئەلكاتىپ (يۇنىكود) ئۆلچىمىگە ئايلاندۇرۇشقا بولىدۇ.

* كىتاب-ژۇرنال تۈزۈش

Microsoft Word/Publisher ئارقىلىق رەڭلىك كىتاب، گېزىت-ژۇرنال ۋە كۆپ تىللىق مۇرەككەپ لۇغەت بېتىنى ياسىيالايسىز. Microsoft Office 2010 (ياكى Acrobat Adobe) بىلەن PDF ھۆججىتى ھاسىل قىلىپ، كەسپىي باسما ئىشلىرىنىڭ ھۆددىسىدىن چىقالايسىز.


* باشقىلار

Windows 7 نىڭ 32 بىتلىق ۋە 64 بىتلىق نۇسخىسىغىمۇ قاچىلاپ ئىشلىتىشكە بولىدۇ. يېشىل ھالەتتە لايىھەلەنگەن بولۇپ، قاچىلاش جەريانىدا ئۈستەليۈزىنى ئۆزگەرتىش، تىزىملاش جەدۋىلىگە ئۇچۇر يېزىش، تور بېكەت ئۇلىنىشلىرىنى قوشۇۋېلىشتەك مەشغۇلاتلارنى ئېلىپ بارمايدۇ. ئۆچۈرۈپ تاشلىسىڭىز ھېچقانداق قالدۇقى قالمايدۇ. قاچىلاش پىروگراممىسى ئىنگلىزچە ۋە خەنزۇچە ياسالغان بولۇپ، Windows XP غا قاچىلىغاندا، ئوڭدىن-سولغا ئىقتىدارنى ئۆزلۈكىدىن قوشالايدۇ، ئايرىم تەڭشەش ھاجەتسىز.

Microsoft Word مۇھىتىدا ئىملا تەكشۈرۈش

(ئىدارە-ئورگان نۇسخىسى ئۈچۈن)

ئۇيغۇرسوفت ئىملا تەكشۈرگۈچ ئۆلچەملىك خەت نۇسخىلىرىدىن ئەلكاتىپ، Microsoft Uighur ۋە UKK قاتارلىق خەت نۇسخىلىرىدا كىرگۈزۈلگەن تېكىستلەرنىڭ ئىملاسىنى تەكشۈرۈپ بېرەلەيدۇ. ئىملا تەكشۈرۈش ئۈچۈن Microsoft Word نى قوزغىتىپ، ئىملا تەكشۈرمەكچى بولغان ھۆججەتنى ئېچىڭ. ئاندىنMicrosoft Word نىڭ باش تىزىملىكىدىن加载项 (يۈكلەنمىلەر)نى چېكىپ، ئۇنىڭ ئىچىدىن 维软(Uighursoft) نى چېكىپ،文字校对(Spell Check) (ئىملا تەكشۈرۈش)نى تاللىسىڭىز بولىدۇ. ناۋادا، مەلۇم بىر دائىرىنى تەكشۈرمەكچى بولسىڭىز، ئالدى بىلەن شۇ دائىرىنى تاللاپ، ئاندىن ئىملا تەكشۈرۈڭ.



تەكشۈرۈش داۋامىدا، ئىملا لۇغىتىگە كىرگۈزۈلمىگەن شۇنداقلا كۆپ ئۇچرىمايدىغان تۈرلىنىش شەكىللىرى بىلەن تۈرلەنگەن سۆز-ئىبارىلەرنى گۇمانلىق سۆز دەپ قاراپ، ئەڭ يېقىن كېلىدىغان بىرنەچچە نامزات سۆزلەرنى كۆرسىتىپ بېرىدۇ. بۇ نامزات سۆز ئىچىدىن ئەڭ مۇۋاپىق كېلىدىغان سۆزنى تاللاپ، «توغرىلاش» كۇنۇپكىسىنى باسسىڭىز (ياكى نامزات سۆزنى قوش چەكسىڭىز)، ئەسلىدىكى گۇمانلىق سۆزنى بۇ سۆزگە ئالماشتۇرۇپ، داۋاملىق ئىملا تەكشۈرىدۇ.

Photoshop يۇمشاق دېتالىدا ئۇيغۇرچە كىرگۈزۈش

«باشلاش» تىزىملىكىدىن 所有程序(بارلىق پىروگراممىلار)دىن (维软) Uighursoft نى تاللاپ، ئۇنىڭ ئىچىدىن ALKATIP57 نى قوش چەكسىڭىز، «ئەلكاتىپ» تەھرىرلىگۈچ قوزغىلىدۇ.

ئەلكاتىپ تەھرىرلىگۈچ قوزغالغاندىن كېيىن ئۇنىڭغا خالىغان مەزمۇننى كىرگۈزۈپ (ياكى چاپلاپ)، قورال ئىستونىدىن Photoshop سىنبەلگىسىنى باسسىڭىز، كېڭەيتىلگەن رايون بويىچە كېسىش تاختىسىغا تەتۈر كۆچۈرىدۇ. ئاندىن Photoshop نى قوزغىتىپ، 文字工具 (يېزىق قورالى)نى ئېچىپ، خەت نۇسخىسىنى ALKATIP تىن باشلانغان خەت نۇسخىسىغا توغرىلاپ، CTRL+V نى باسسىڭىز، كېسىش تاختىسىدىكى مەزمۇن Photoshop قا قۇر بويىچە چاپلىنىدۇ، بۇ يەردىكى مەزمۇن خەت نۇسخىسىنىڭ چوڭلۇقى بىلەن مۇناسىۋەتسىز بولۇپ، ئۆزىڭىز قايتا توغرىلىسىڭىز بولىدۇ، ئەمما قۇر سانىغا تەسىر قىلمايدۇ.

